CELEX: 32021D1827
Language: et
Date: 2021-10-18 00:00:00
Title: Komisjoni rakendusotsus (EL) 2021/1827, 18. oktoober 2021, postiteenuste standardite ja teenuse kvaliteedi parandamise kohta Euroopa Parlamendi ja nõukogu direktiivi 97/67/EÜ toetuseks (EMPs kohaldatav tekst)

19.10.2021   
               
               
                  ET
               
               
                  Euroopa Liidu Teataja
               
               
                  L 369/16
               
            
         KOMISJONI RAKENDUSOTSUS (EL) 2021/1827,
         18. oktoober 2021,
         postiteenuste standardite ja teenuse kvaliteedi parandamise kohta Euroopa Parlamendi ja nõukogu direktiivi 97/67/EÜ toetuseks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 97/67/EÜ (2) artiklile 20 peavad liikmesriigid tagama, et universaalteenuse osutajad viitavad Euroopa Liidu Teatajas avaldatud standarditele, kui see on vajalik kasutajate huvides ja eelkõige kõnealuse direktiivi artiklis 6 osutatud teabe esitamise korral.
                  
               
                     (2)
                  
                  
                     Komisjon andis 9. oktoobril 2008 postiteenuste valdkonnas välja standardimisvolituse M/428. Komisjoni rakendusotsusega C(2016) 4876 (3) esitas komisjon Euroopa Standardikomiteele (CEN) taotluse Euroopa standardite või Euroopa standardimisdokumentide koostamiseks ja läbivaatamiseks, et toetada direktiivi 97/67/EÜ artikli 20 rakendamist ja komisjoni teatise „Tegevuskava postipakkide kättetoimetamise ühtse turu lõpuleviimiseks – usalduse kujundamine kättetoimetamisteenuste vastu ja internetimüügi ergutamine“ (4) 5. meedet.
                  
               
                     (3)
                  
                  
                     Rakendusotsuses C(2016) 4876 esitatud taotluse alusel vaatas CEN läbi standardi EN 13850:2012 prioriteetsete ja esimese klassi üksikute kirisaadetiste postitamisest kättetoimetamiseni kulgemisaja mõõtmise kohta ning asendas selle standardiga EN 13850:2020; vaatas läbi standardi EN 14012:2008 kaebuste läbivaatamise ja käsitlemise korra kohta ning asendas selle standardiga EN 14012:2019; vaatas läbi standardi EN 14615:2005 postikulude digitaalse tähise kohta, et kohandada seda tähiseid uute turvaliste andmeprintimise nõuetega, ning asendas selle standardiga EN 14615:2017; vaatas läbi standardid EN 14142-1:2011 ja CEN/TR 14142-2:2011, et kohandada neid uue rahvusvahelise standardiga ISO 19160-4:2017 adresseerimise kohta (rahvusvaheliste postiaadresside elemendid ja tähistusmallide keel) ning asendas need standardiga EN ISO 19160-4:2017.
                  
               
                     (4)
                  
                  
                     9. oktoobri 2008. aasta standardimisvolituses M/428 esitatud taotluse alusel vaatas CEN läbi standardi EN 14508:2003+A1:2007 mitteprioriteetse postipakkide toimetamisaegade kohta ning asendas selle standardiga EN 14508:2016; vaatas läbi standardi EN 14534:2003+A1:2007 partiikirjade kättetoimetamise aegade kohta ning asendas selle standardiga EN 14534:2016, mida on parandatud standardiga EN 14534:2016/AC:2017, ning parandas standardit EN 13724:2013 postkastide ja postiluukide avade kohta, avaldades paranduse EN 13724:2013/AC:2016.
                  
               
                     (5)
                  
                  
                     Viited standarditele EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 ja EN 13724:2013 on avaldatud komisjoni teatises 2015/C 159/01 (5).
                  
               
                     (6)
                  
                  
                     Komisjon hindas koos CENiga, kas standardid EN 13850:2020, EN 14012:2019, EN 14615:2017 ja EN ISO 19160-4:2017 vastavad rakendusotsuses C(2016) 4876 esitatud taotlusele.
                  
               
                     (7)
                  
                  
                     Komisjon hindas koos CENiga, kas standardid EN 14508:2016 ja EN 14534:2016, mida on parandatud standardiga EN 14534:2016/AC:2017, vastavad 9. oktoobri 2008. aasta standardimisvolituses M/428 esitatud taotlusele.
                  
               
                     (8)
                  
                  
                     Standardid EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 ja EN 14534:2016, mida on parandatud standardiga EN 14534:2016/AC:2017, vastavad direktiivis 97/67/EÜ osutatud tehniliste standardite jätkuva ühtlustamise nõudele. Seepärast on asjakohane avaldada viited nendele standarditele ja standardi EN 13724:2013 parandus EN 13724:2013/AC:2016 Euroopa Liidu Teatajas.
                  
               
                     (9)
                  
                  
                     Standarditega EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 ja EN 14534:2016, mida on parandatud standardiga EN 14534:2016/AC:2017, asendatakse standardid EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 ja EN 14534:2003+A1:2007. Seetõttu tuleb Euroopa Liidu Teatajast kustutada viited standarditele EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 ja EN 14534:2003+ A1:2007.
                  
               
                     (10)
                  
                  
                     Selguse ja õiguskindluse huvides tuleks avaldada täielik loetelu direktiivi 97/67/EÜ toetuseks koostatud tehniliste standardite viidetest ühes õigusaktis. Seepärast tuleks käesolevasse otsusesse lisada ka muud teatisega 2015/C 159/01 avaldatud viited tehnilistele standarditele. Seepärast on asjakohane kõnealune teatis kehtetuks tunnistada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 97/67/EÜ toetuseks koostatud postiteenuste standardeid ja teenuse kvaliteedi parandamist käsitlevate tehniliste standardite viited, mis on loetletud käesoleva otsuse lisas, avaldatakse Euroopa Liidu Teatajas.
         
         
            Artikkel 2
            Teatis 2015/C 159/01 tunnistatakse kehtetuks.
         
         
            Artikkel 3
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 18. oktoober 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 15. detsembri 1997. aasta direktiiv 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT L 15, 21.1.1998, lk 14).
         
            (3)  Komisjoni 1. augusti 2016. aasta rakendusotsus C(2016) 4876, mis käsitleb Euroopa Standardikomiteele esitatavat standardimistaotlust seoses postiteenuste ja teenuse kvaliteedi parandamisega Euroopa Parlamendi ja nõukogu 15. detsembri 1997. aasta direktiivi 97/67/EÜ toetuseks.
         
            (4)  COM(2013) 886 final, 16. detsember 2013.
         
            (5)  Komisjoni teatis, mis on seotud Euroopa Parlamendi ja nõukogu 15. detsembri 1997. aasta direktiivi 97/67/EÜ (ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta) rakendamisega (Tehniliste standardite pealkirjade ja viidete avaldamine direktiivi artikli 20 tähenduses) (ELT C 159, 13.5.2015, lk 1).
      
      
         
            LISA
            
                        
                           Nr
                        
                     
                     
                        
                           Viide standardile
                        
                     
                  
                        1.
                     
                     
                        EN 13619:2002
                        Postiteenused. Postisaadetiste töötlemine. Kirjade töötlemise optilised parameetrid
                     
                  
                        2.
                     
                     
                        EN 13724:2013
                        Postiteenused. Postkastide ja postiluukide avad. Nõuded ja katsemeetodid
                        EN 13724:2013/AC:2016
                     
                  
                        3.
                     
                     
                        EN 13850:2020
                        Postiteenused. Teenuse kvaliteet. Prioriteetsete ja esimese klassi üksikute kirisaadetiste kulgemisaja mõõtmine postitamisest kättetoimetamiseni
                     
                  
                        4.
                     
                     
                        EN 14012:2019
                        Postiteenused. Teenuse kvaliteet. Kaebuste läbivaatamise ja käsitlemise kord
                     
                  
                        5.
                     
                     
                        EN 14508:2016
                        Postiteenused. Teenuse kvaliteet. Mitteprioriteetsete ja teise klassi üksikute kirisaadetiste postitamisest kättetoimetamiseni kulgemisaja mõõtmine
                     
                  
                        6.
                     
                     
                        EN 14534:2016
                        Postiteenused. Teenuse kvaliteet. Partiikirjade punktist punkti toimetamise aegade mõõtmine
                        EN 14534:2016/AC:2017
                     
                  
                        7.
                     
                     
                        EN 14615:2017
                        Postiteenused. Postikulude digitaalne tähis. Pealekandmine, turvalisus ja kujundus
                     
                  
                        8.
                     
                     
                        EN ISO 19160-4:2017
                        Adresseerimine. Osa 4: Rahvusvahelised postiaadresside elemendid ja tähistusmallide keel (ISO 19160-4:2017)